Diari Oficial de la Generalitat Valenciana


Sumari del DOGV 783, del 14-03-1988 (1988/810722)

ORDRE de 8 de febrer de 1988, de la Conselleria d'Agricultura i Pesca, per la qual es convoca el III Premi de Cooperativisme Agrari València.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/08/(3)/dof/vci/html**

### Dades del document

Número de DOGV
:   783

Data del DOGV
:   14-03-1988

Secció del DOGV
:   DISPOSICIONS GENERALS

Número del document
:   1988/810722


Data del document
:   08-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 8 de febrer de 1988, de la Conselleria d'Agricultura i Pesca, per la qual es convoca el III Premi de Cooperativisme Agrari Valencià.  
Seguint la iniciativa d'anys anteriors, aquesta Conselleria considera convenient de dotar el III Premi de Cooperativisme Agrari Valencià.  
Amb aquest premi hom pretén, per una banda, difondre el coneixement del cooperativisme agrari entre els joves, i per una altra, investigar els problemes principals d'índole social que generen les societats cooperatives entre els seus membres, ja siguen socis, ja personal laboral al servei d'aquests.  
En atenció d'aquests motius i fent us de les facultats que legalment tinc atribuïdes,  
ORDENE:  
Article primer  
Es convoca el III Premi de Cooperativisme Agrari Valencià.  
Article segon  
Aquest premi s'estructura en dues seccions, delimitades per les característiques dels aspirants, el tema del treball i la dotació econòmica respectiva.  
1. SECCIO A. Podrà aspirar al Premi, Secció A, qualsevol espanyol de naixement o resident a la Comunitat Valenciana, l?edat del qual quede com presa entre els dotze i els setze anys.  
El tema del treball haurà de versar sobre una cooperativa situada a la Comunitat Valenciana: orígens, activitats que desplega, paper social i econòmic que representa a la seua localitat o comarca, etc.  
El treball haurà de ser presentat mecanografiat, a doble espai, en foli i per una cara, amb una extensió màxima de quinze folis.  
La dotació del premi consistirà en material didàctic divers, viatge educatiu, etc., valorat en 100.000 PTA, a elecció de la persona beneficiària.  
El treball que obtinga el segon lloc, serà gratificat amb material didàctic valorat en 50.000 PTA i el que obtinga el tercer lloc serà gratificat amb material didàctic divers valorat en 25.000 PTA. En ambdós casos, se'n lliurarà un diploma commemoratiu.  
2. SECCIO B. Podrà aspirar al Premi, Secció B, qualsevol espanyol major de setze anys, que haja nascut, o que residesca, a la Comunitat Valenciana.  
Els temes del treball hauran de versar sobre: «Les repercussions socials que l?organització cooperativa planteja entre els socis i el personal al servei d'aquesta» i/o «L?acció formativa que les cooperatives han de desplegar en el seu àmbit» i/o «Diferents possibilitats d'utilització dels Fons de Promoció i Formació de les Cooperatives Agrícoles».  
El treball haurà de ser presentat mecanografiat, a doble espai, en foli i per una cara.  
La dotació del premi serà de 500.000 PTA i placa commemorativa.  
Article tercer  
El tribunal que atorgarà el Premi, el formaran:  
President: L?Hble. Sr. Conseller d?Agricultura i Pesca.  
Vice-president: El Director de l?Institut de Cooperativisme Agrari Valencià.  
Vocals: o Un representant de la Conselleria de Treball.  
 Un representant de la Conselleria de Cultura.  
 Un representant dels Sindicats Agraris de la Comunitat Valenciana.  
 Un representant de la Federació de Cooperatives Agràries de la Comunitat Valenciana.  
 El Secretari de l?Institut de Cooperativisme Agrari Valencià, que exercirà les funcions de Secretari del Tribunal amb veu però sense vot.  
Article quart  
Els Treballs que concórreguen al premi, cal presentar-los al Registre de la Conselleria d?Agricultura i Pesca, carrer d'Amadeu de Savoia núm. 2, sense la identificació personal de l'autor, acompanyats d'una plica tancada en la qual figuraran, a l'interior, les dades personals de l'autor i a l?exterior, el títol del treball presentat i a la part superior del sobre haurà de figurar la Secció, A o B.  
El termini de presentació dels treballs conclourà a les 14 hores del 30 de novembre de 1988.   
Article cinqué  
Els premis de cada secció seran indivisibles, i el Tribunal tindrà la facultat de concedir accèssits i de declarar-los deserts quan, segons el seu judici, en els treballs presentats no hi concorreran els mèrits suficients.  
En qualsevol cas, el veredicte, és inapel·lable, i el Tribunal es reserva la facultat d'interpretar les bases d'aquesta convocatòria.  
La Conselleria d?Agricultura i Pesca es reserva la possibilitat de publicar els treballs premiats durant un termini màxim de dos anys.  
La data i el lloc de lliurament dels premis, seran comunicats oportunament als aspirants. Els qui no hagen estat premiats podran recollir els seus treballs durant el termini de tres mesos a partir d'aquella data.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 8 de febrer de 1988.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI